Tervetuloa Armon kalliolle! Minä olen Petri Välimäki.
Olemme nyt Johanneksen evankeliumia käsittelevän -
laajan kokonaisuuden 6. jaksossa ja käsittelemme 4. lukua.
Viime kerralla Jumalan valtavia aarteita toinen toisensa perään -
esiin tuovassa evankeliumissa -
ja koskettavista kohtaamisista Jumalan ja ihmisen välillä -
katsoimme, miten Jeesus kohtasi samarialaisen naisen kaivolla.
Miten Hän mursi kaikki esteet.
Miten Hän rakasti, armahti, siunasi, antoi elämään merkitystä.
Ei vain tuolle naiselle, vaan monet samarialaiset tulivat tuntemaan, -
että Hän on maailman Vapahtaja.
Tällä kertaa katsomme hiukan tuon saman luvun loppupuolelle.
Siellä Jeesus opettaa jotakin valtavan tärkeästä tehtävästä, -
jonka Hän on meille antanut. Toisaalta Hän myös rohkaisee -
vahvasti sen todesta ottamiseen nyt.
Luetaanpa täältä Johanneksen evan- keliumin 4. luvusta jakeesta 31: -
Edellinen käännös korosti: "...lähettänyt teidät leikkaamaan".
"Nostakaa silmänne ja katselkaa vainioita, -
kuinka ne ovat valjenneet leikattaviksi."
Uusi käännös siis puhuu sadon korjaamisesta.
Jeesus aloittaa tämän: "Minulla on ruokaa, josta te ette tiedä."
"Minun ruokani on se, että täytän lähettäjäni tahdon..."
Siinä Hän epäilemättä viittaa siihen keskeisimpään asiaan, -
mitä varten Hän tuli maailmaan. Kuten aiemmin Johannes kirjoittaa:-
"Ei Jumala lähettänyt Poikaansa maailmaan sitä tuomitsemaan, -
vaan pelastamaan sen." Siksi Jeesus oli tullut maailmaan.
Hän tekee lähettäjänsä tahdon. Se on kaikki kaikessa.
Itse asiassa Jeesuksen nimikin on 'Jumala pelastaa'.
Hänen nimensäkin tarkoittaa juuri sitä siis: Jumala pelastaa.
Tässä opetuksessa Hän ilmaisee, että sen aika on nyt.
Hän vahvistaa opetuslapsille ja meille kaikille, -
että nyt on oikea aika siihen.
Sitä palvelemaan on lähetetty myös Hänen seuraajansa.
"Minä olen lähettänyt teidät leikkaamaan..."
Nyt moni miettii näitä sanoja: 'korjaamaan satoa' 'leikkaamaan'.
Onkin hyvä tehdä pieni ero, kun tässä puhutaan 'kylvämisestä' -
tai 'kylväjistä' ja 'leikkaamisesta'.
Me usein puhumme Sanan kylvämisestä.
Tuntuu, että Suomessakin usein pu- hutaan paljon enemmän kylvämisestä.
Mutta jos ajattelet maanviljelijää, joka aina vain kylväisi.
Aina vaan kylvetään ja kylvetään, -
eikä koskaan leikattaisi tai korjattaisi sitä satoa.
Eikö se tuntuisi aika hassulta tyyliltä viljellä?
Ei taida kukaan sillä lailla tehdä.
Kyllä on tosi luonnollista, että myös leikataan ja korjataan sato.
Nyt Jeesus puhuu nimenomaan... Hän sanoo, -
että tämä on tässä asiassa VIELÄKIN tärkeämpää.
"Jo nyt saa leikkaaja palkan -
ja kokoaa hedelmää iankaikkiseen elämään..."
Siis Sanan kylvämisen lisäksi on tavattoman tärkeää, -
että ihmiset saavat kuulla selkeän kutsun myös vastaanottaa Sanan.
Vastaanottaa tuon valtavan Jumalan armon ja lahjan -
ja tulla todella Jumalan valtakuntaan sisälle asti.
Saavat siihen käytännöllisen tavan, miten he voivat oikeasti pelastua.
On aika paljon sellaista, että ihminen on kuullut Sanaa, -
ehkä tuhansia kertoja.
Joskus näkee kyllä, ettei ole koskaan silti kuullut sitä Sanaa, -
miten todella voisi tulla osalliseksi tuosta.
Hän kuulee hienoa Sanaa. On paljon kylväjiä, muttei löydy leikkaajaa.
Ehkä siksi Jeesus myös nimenomaan pyysi rukoilemaan.
Rukoilkaa elon Herraa, että Hän lähettää sadonkorjaajia.
Siis Hän ei sanonut 'kylväjiä', vaan 'sadonkorjaajia' elopellolle.
Toinen tähän liittyvä erehdys on, -
että usein kun puhutaan leikkaa- misesta, monelle tulee ajatus, -
että kerran tulevat enkelit ja ne sitten leikkaavat.
Tai voi tulla sellaisia ajatuksia, -
että tulee oikein erityinen leikkuuaika.
Puhutaan herätyksen tulemisesta. Sitten helposti ajatellaan, -
että kun oikein rukoillaan, ehkä Jumala 5 vuoden päästä antaa sen.
Ja oikein jos ollaan ahkeria, niin ehkä voi antaa jo 3 vuoden päästä.
Mutta mitä Jeesus opettaa, niin Hän ei sano 5 vuoden päästä, -
ei 3 vuoden päästä, ei edes 4 kuukauden päästä, -
vaikka silloin oli tapana sanoa, että sadon aika on kylvöstä 4 kk.
Hän ei sano edes kuukauden päästä, viikon päästä eikä edes huomenna, -
vaan Hän sanoo: jo nyt kokoaa leik- kaaja satoa iankaikkiseen elämään.
Nostakaa silmänne ja katsokaa vainioita, -
kuinka ne ovat valjenneet leikattaviksi.
Jeesuksen selvän opetuksen mukaan -
meidän tulisi siis nostaa katseemme ja nähdä, -
että vainiot ovat valjenneet.
Tiedätkö, sillä hetkellä kun näemme tämän, -
niin meidän julistuksessamme tapahtuu iso muutos.
Kerron esimerkin, jonka kuulin joskus Urho Muroman opetuksesta.
Hän kertoi tilanteesta, missä nuori mies julisti evankeliumia -
ja kutsui ihmisiä uskoon, mutta sillä kertaa kukaan ei tullut.
Nuori julistaja oli kuin maansa myynyt -
kerta kaikkiaan pahoillaan.
Vanhempi evankelista sitten kysyi: "No, luuletko sinä, -
että aina tarttis jonkun tulla uskoon, kun sinä julistat?"
Niin tämä nuori nolona: "No, enhän minä nyt sitä tarkoita."
Tähän vanhempi evankelista sitten sanoi: -
"Tiedätkö, juuri tuossa on se ongelma." - "Miten niin?"
"Katsos, sinä et edes itse usko, että siellä joku tulee uskoon, -
että Jumala on jo herättänyt ne sydämet. Se näkyy julistuksessasi. -
Sinä yrität ikään kuin pakottaa vastentahtoisia."
Kun yritämme pakottaa ikään kuin vastentahtoisia, -
niin itse asiassa siihen väliin syntyy vastakkainasettelu, -
ja ihmiset menevät kauemmaksi.
Mutta kun alat nähdä, että Jumala on avannut sydämet...
Jumala on avannut... Nyt jo ovat vainiot valjenneet leikattaviksi.
Silloin et enää pakotakaan vastentahtoisia.
Julistat noille, joiden sydämet Jumala on avannut vastaanottamaan.
Nyt sävysi ei olekaan vastakkain- asetteleva, -
vaan kerrot ihanaa lahjaa sille, jonka sydämen Hän on avannut.
Silloin tämä ihminen kuulee sen ihan uudessa sävyssä.
Hän kuulee, ettei häntä uskonnollisesti pakoteta, -
vaan häntä rakastetaan. Hänelle on valtava armo ja lahja.
Ja silloin sydämet avautuvat vastaanottamaan.
Olen omassa palvelutyössäni kokenut usein ajattelevani näin.
Muistan kerrankin, kun oli Lahden torilla vapputilaisuus.
Etukäteen ajattelin, että väki hälisee eikä kukaan kuuntele.
Valmistin oikein puheen siten, -
että siellä on varmaan yksi semmoinen, joka kuuntelee.
Ihan niin, että yhden ihmisen sydämen Jumala on avannut kuulemaan.
Sitten puhuin sille yhdelle, jolle uskoin Sanan olevan suuri lahja.
Katselkoot 1 500 muualle, mutta minä puhun hänelle.
Juontaja kuitenkin preppasi minut niin hyviin sinne sisään, -
että kaikki 1 500 kääntyivät kuuntelemaan.
Tai ainakin hyvin suurin osa niistä pysähtyi kuuntelemaan.
No, ei siinä mitään. Olin hyvin iloinen, -
että nyt tulee 1 500:lle yhdelle kerrottua se sanoma.
Puhuttelevaa kuitenkin oli, että tilaisuuden loputtua yksi tuli -
pyytämään, että rukoiltaisiinko yhdessä.
Tai tulin kohtaamaan hänet ja rukoiltiin yhdessä.
Tämä on oikein hyvä, kun menet julistamaan.
Me valmistaudumme kertomaan Jumalan Sanaa, evankeliumia -
ja me myös annamme mahdollisuuden vastaanottaa Jeesuksen elämään.
Nyt moni ajattelee, että jos minä en oikein osaakaan.
Se ei oikeasti ole niin vaikeaa. Kokeillaanpa vähän.
Jos tilanne on luonteva, niin voit siellä TV:n äärellä tehdä näin.
Kun joku näkee sinussa sellaista, minkä hänkin haluaisi saada, -
niin hän sanoo, että hänkin haluaisi tulla uskoon.
Moni kristitty siinä pelästyy ja menee ihan lukkoon -
ja sanoo: "Mene juttelemaan meidän papin kanssa."
Ja ehkä se pappi ei puhu enää siitä asiasta mitään. Surullista.
Hyvässä tapauksessa toki voi puhuakin.
Sinun ei tarvitsisi mennä millään lailla lukkoon.
Sinä voit sanoa hänelle ihan yksinkertaisesti: -
"Kuule, rukoillaanko yhdessä, -
että Jeesus tulee sinun elämääsi ja sydämeesi? Hän antaa sen uskon."
Kokeilepa tämmöisiä sanoja siellä: rukoillaanko yhdessä, -
että Jeesus tulee sinun sydämeesi -
ja Hän antaa sinulle sen uskon.
Eikö niin, että nämä eivät olleet oikeasti yhtään vaikeita sanoja?
Tämä on paljon lyhyempi kuin Isä meidän -rukous.
Kyllä sinä osaat!
Kun tämä ihminen sanoo: "Rukoillaan vaan" eli hän vastaanottaa, -
sitten voitte rukoilla: "Rakas Jeesus, me pyydämme, -
tule hänen sydämeensä. Armahda ja pelasta hänet."
Voit tämänkin kokeilla uudestaan. Tämäkään ei ollut yhtään vaikeaa.
Kokeilepas näin: rakas Jeesus, me pyydämme, tule hänen sydämeensä -
ja armahda ja pelasta hänet.
Tai ihan niillä sanoilla kuin luontevasti siinä hetkessä tulee.
Jeesus ymmärtää varmasti, mitä tarkoitatte.
Ja kaikille, jotka ottivat Hänet vastaan, -
Hän antoi voiman tulla Jumalan lapsiksi.
Sitä on leikkaaminen, että me - paitsi kerromme evankeliumia -
annamme ihmiselle myös mahdollisuuden vastaanottaa -
ja todella syntyä Jumalan valtakuntaan. Pelastua.
Jo nyt kokoaa leikkaaja hedelmää iankaikkiseen elämään.
Myös samarialaiselle naiselle Jeesus sanoi jo tämän asian, -
kun Hän sanoi näin: -
Kun Jeesus tulee ihmisen sydämeen, -
niin Pyhässä Hengessä hänessä on jotain iankaikkista.
Mutta ystävä, se ei ole tarkoitettu vain itsellämme pidäteltäväksi.
Se on tarkoitettu lähteeksi, joka kumpuaa iankaikkiseen elämään.
Meissä on lähde. Jumala on tarkoit- tanut, että kerromme sitä edelleen.
Ja toisetkin tulevat siitä elävästä vedestä, pelastuksesta, -
iankaikkisesta elämästä Jeesuksessa osalliseksi.
Rukoillaan niin nytkin.
Kun sinä tahdot vastaanottaa, niin voit yhtyä tähän rukoukseen.
Rukoillaan yhdessä sitä, että Jeesus tulee olemaan sydämeesi, -
antaa sinulle täyden armon. Ja myös sitä, että rohkaistut ja huomaat: -
"Hei, minä voin viedä tuota valtavaa armon sanomaa -
ja palvella lähimmäistäni niin, että hänkin pelastuu!"
Kiitos, rakas taivaallinen Isä, että saamme -
tämän sisaren ja veljen kanssa rukoilla tätä suurta lahjaa.
Tule, Herra Jeesus, hänen elämäänsä ja sydämeensä, joka nyt rukoilee: -
"Tule Jeesus!" Kiitos, että Sinä tulit jo.
Herra, anna kaikki hänen syntinsä anteeksi veresi tähden.
Rukoilemme, että anna katsojan sydämeen sellainen vahvistus, -
että hän huomaa voivansa rikkaasti kertoa tätä eteenpäin.
Häneltä lähimmäisetkin saavat kuulla -
sanoman iankaikkisesta elämästä ja pelastua.
Pyydämme, että olet Pyhässä Hengessä joka päivä, joka hetki -
ja myös kaikissa noissa palvelu- tilanteissa johdattamassa.
Herramme Jeesuksen Kristuksen armo, Isän Jumalan rakkaus -
ja Pyhän Hengen vahvistava osallisuus olkoon sinun kanssasi -
nyt, aina ja iankaikkisesti.
Ja myös näiden lähimmäistesi kanssa, joita palvelet. Aamen.
Meillä on suuri lahja, että saamme ammentaa täältä Jumalan Sanasta.
Ja armoa armon päälle!
Sinä voit olla tukena tässä laittamalla tukesi -
ruudulla näkyvälle tilille viitteen kera -
tai soittamalla numeroon 0600-10077.
Voit olla tukemassa tätä valtavan hienoa asiaa.
Kiitos tuestasi.
Tekstitys: Tuula-Riitta Virrankare